Žilina, 1.6.2020

Vážený partner,

dovoľujeme si vám zaslať informácie o **predĺžení platnosti zľavy na dopravu na Preukaze študenta ISIC/EURO<26 pre školský rok 2020/21**. Preukaz funguje aj ako čipová karta na dopravu, pričom **študent predlžuje platnosť zľavy na dopravu formou zaslania SMS**.

**Vzhľadom k obmedzeniam z dôvodu uzavretia stredných škôl, si vás dovoľujeme požiadať o uvedenie do textu v bode 3 v akom termíne bude študentom dostupný terminál v škole pre priloženie karty.**

Nasledujúci text môžete v takejto forme zverejniť v rámci Vášho školského systému:

*“****Predĺž si platnosť zľavy na dopravu na Preukaze študenta na rok 2020/2021.*** *Ak pokračuješ v štúdiu a chceš naďalej využívať svoj preukaz ako dopravnú kartu, zľavu využívanú v doprave prostredníctvom čipu si predĺžiš zaslaním SMS podľa nasledujúcich krokov:*

1. *Na číslo* ***8844*** *pošli SMS v tvare:* ***TC*** *medzera* ***priezvisko*** *medzera* ***číslo čipu*** *(meno uvádzaj ako na preukaze a bez diakritiky, príklad SMS: TC Mrkvicka 1042019005).*
2. *Príde ti* ***potvrdzujúca SMS****, ktorá je spoplatnená sumou* ***3 €****. Ostatné SMS sú bezplatné.*
3. *Po prijatí potvrdzujúcej SMS prilož kartu k terminálu na svojej škole alebo k* [verejnému terminálu](https://www.transcard.sk/nova-siet-verejnych-uniterminalov/) *(mapa je na* [www.preukazstudenta.sk](http://www.preukazstudenta.sk/)*). Terminál ti predĺži platnosť zľavy na dopravu na čipe preukazu.*

*Viac info na* [www.preukazstudenta.sk](http://www.preukazstudenta.sk/) *alebo kontaktuj TransData, tel.: 0905 384 092 (pracovné dni 7:00-15:00), email:* preukazstudenta@transdata.sk*.”*

Informácie o predĺžení preukazu (zakúpenie známky ISIC) nájdete na [www.isic.sk](http://www.isic.sk/).

**INFORMÁCIA PRE ŠKOLY:**

**Pre prípad, ak študent zašle SMS a nemá si kde priložiť preukaz k terminálu,** dohadujeme s dopravcami predĺženie platnosti zliav nasledovne:

* Železnice Slovenskej republiky - platnosť zľavy bude predĺžená do 30.09.2020.
* Autobusoví dopravcovia (SAD a MHD) - u väčšiny dopravcov bude platnosť zľavy predĺžená do 30.9.2020 (o výnimkách budeme včas informovať).

**Odporúčame, aby si študenti štandardne predĺžili platnosť zľavy v doprave a nečakali do septembra, aby mohli využívať plnohodnotne zľavu u každého dopravcu aj počas prázdnin.**

O možnostiach prolongácie zľavy na dopravu informujeme študentov aj **na informačnom plagáte, ktorý posielame v prílohe a môžete ho umiestniť v priestoroch školy, alebo poslať mailom na študentov.**

Ďakujeme za vašu ochotu a spoluprácu.

⎺⎺⎺⎺⎺⎺⎺⎺⎺⎺⎺⎺⎺⎺⎺⎺⎺⎺⎺⎺⎺

Ing. Stanislav Piecka, PhD.

produktovo obchodný riaditeľ